**Rámcová dohoda – návrh,**

ktorá bude uzatvorená podľa § 269 a nasl. Obchodného zákonníka

(Zákona č. 513/1991 Zb. v znení neskorších predpisov)

**Strany dohody:**

* 1. **Predávajúci**

|  |  |
| --- | --- |
| Názov | Uchádzač vypíše všetky žlté polia |
| Nehodiace prečiarknúť | Som platcom DPH Som neplatcom DPH |
| Sídlo |  |
| Zastúpená |  |
| IČO |  |
| IČ DPH |  |
| Bankové spojenie |  |
| IBAN |  |
| (BIC) SWIFT |  |
| Obchodný register |  |

**(ďalej ako predávajúci)**

* 1. **Kupujúci**

|  |  |
| --- | --- |
| Názov | Dopravný podnik mesta Žiliny s.r.o. |
| Sídlo | Kvačalova 2, 011 40 Žilina |
| Zastúpený | Ing. Ján Barienčík, PhD., konateľ |
| IČO | 36 007 099 |
| DIČ | 2020447583 |
| IČ DPH | SK 2020447583 |
| Bankové spojenie | Slovenská sporiteľňa, a.s. |
| IBAN | SK1909000000005035044524 |
| SWIFT | GIBASKBX |
| Obchodný register | Zapísaný v Obchodnom registri OS Žilina, odd.: Sro, vl.č.: 3510/L |

**(ďalej ako kupujúci)**

**Preambula**

Účastníci Rámcovej dohody (RD) uzatvárajú túto Rámcovú dohodu v súlade s výsledkom použitého postupu verejného obstarávania – prieskum trhu s názvom predmetu Náterové hmoty a ostatný materiál v súlade s Obchodným zákonníkom.

**Čl. I**

**Predmet Rámcovej dohody**

1. Predávajúci sa zaväzuje dodávať kupujúcemu na základe jeho čiastkových objednávok v súlade s príslušnými ustanoveniami zákona č. 513/1991 Zb. Obchodného zákonníka v znení neskorších predpisov požadované tovary – v rozsahu a kvalite podľa platných noriem STN a EÚ a  na požadované miesto dodania.
2. Tento záväzok predávajúceho, zabezpečiť dodávku pre kupujúceho, je podložený dokumentmi prijatého návrhu, ktorý pozostáva:
3. z ceny, predloženej v Tabuľke č. , v Tabuľke č. 2, v Tabuľke č. 3 a v Tabuľke č. 4, ktorá je prílohou tejto RD

Oba dokumenty sú neoddeliteľnou súčasťou tejto dohody.

1. Kontaktnou osobou kupujúceho je Peter Bugáň, [peter.bugan@dpmz.sk](mailto:peter.bugan@dpmz.sk), 0411/5660114.
2. Kontaktnou osobou predávajúceho je............................................

**Čl. II**

**Práva,  povinnosti a záväzky účastníkov Rámcovej dohody**

1. Všetky dokumenty, súvisiace s touto Rámcovou dohodou, a to najmä objednávky, faktúry, výkazy, výdajky, správy ap. účastníci dohody vypracovávajú v slovenskom jazyku, prípadne českom jazyku a tieto dokumenty musia obsahovať všetky dohodnuté požadované údaje v súlade so všeobecne záväznými právnymi predpismi platnými v Slovenskej republike.
2. Pokiaľ niektorú časť predmetu dohody dodávateľ zabezpečuje subdodávateľským spôsobom, preberá zodpovednosť za splnenie podmienok dohodnutých v tejto Rámcovej dohode v celom rozsahu tak, ako keby všetky tovary dodával on sám, pričom platí, že zmluvným partnerom pre kupujúceho na predmet plnenia tejto dohody je predávajúci.

**Čl. III**

**Miesto, čas a spôsob dodania tovaru**

1. Elektronickú objednávku na tovar, vystavenú kupujúcim, dodávateľ predávajúci potvrdí spätným mailom do 24 hodín. Tým zároveň potvrdzuje nielen prijatie elektronickej objednávky, ale aj dodanie tovaru v termíne, uvedenom na objednávke, ktorým sú zvyčajne tri dni.
2. Objednávka kupujúceho musí obsahovať odvolanie sa na túto Rámcovú dohodu, názov a množstvo

požadovaného tovaru, jeho interné číslo, požadovaný termín a miesto dodania, dátum, pečiatku a podpis povereného zástupcu kupujúceho.

1. Miestom dodania tovaru je sídlo kupujúceho: Dopravný podnik mesta Žiliny s.r.o., Kvačalova 2, 011 40 Žilina.
2. Dopravu tovaru na miesto dodania tohto článku zmluvy zabezpečuje predávajúci, dopravné je zahrnuté v cene tovarov.

**Čl. IV**

**Kvalita, záruka a zodpovednosť za vady a za škodu**

1. Na nároky kupujúceho zo závad poskytovaného predmetu Rámcovej dohody sa vzťahujú príslušné ustanovenia Obchodného zákonníka.
2. Dohodnutá záručná doba je 2 roky od prevzatia tovaru kupujúcim.
3. Tovar, ktorý je predmetom tejto dohody, bude predávajúci dodávať kupujúcemu bude v požadovanej kvalite, nový a originálny.
4. Chyby, kazy alebo nedostatky tovaru, zrejmé pri prevzatí tovaru, bude kupujúci reklamovať u predávajúceho okamžite, zistené po prevzatí bude kupujúci reklamovať písomne v 15- dňovej lehote od prevzatia tovaru, skryté chyby v lehote stanovenej zárukou na tovar od prevzatia tovaru.

**Čl. V**

**Cena**

1. Všetky ceny predmetu Rámcovej dohody sú stanovené v zmysle zákona Národnej rady Slovenskej republiky č. 18/1996 Z.z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z.z., ktorou sa vykonáva zákon Národnej rady Slovenskej republiky č. 18/1996 Z.z. o cenách v znení neskorších predpisov. V týchto cenách sú zahrnuté všetky náklady na dopravu a dovoz tovaru na dohodnuté miesto.
2. Cena za tovar je cenou úspešného uchádzača v obchodnej verejnej súťaži, teraz predávajúceho, a kupujúci predpokladá, že táto cenu bude konečná a stála počas platnosti Rámcovej dohody:

|  |  |  |  |
| --- | --- | --- | --- |
|  | **Názov časti** | **Stručný popis** | **Cena celkom v € bez DPH \* za 24 mesiacov** |
| 1 | Riedidlá | na náterové látky nitrocelulózové, syntetické, polyuretánové, akrylátové; riedidlá  zjednocovacie, univerzálne. Spolu **5** položiek v predpodkladanom odbere 289 litrov. |  |
| 2 | Farby | akrylátové, syntetické vrchné, základné antikorózne, základné syntetické. Spolu **16** položiek spolu v predpokladom odbere cca 205 litrov. |  |
| 3 | Spreje | značkovacie, základné, plniče, spreje RAL. Spolu **12** položiek v predpokladanom odbere 101 ks |  |
| 4 | Pomocný materiál | štetce, tmely, kotúče, tužidlá, pomocné maliarske materiály, maliarske nátery. Spolu **34** položiek spolu v predpokladanom odbere 241 litrov, 295 kusov a 90 kg. |  |

\*Vypíšte zo žltej časti tabuliek 1 až 4

1. K fakturovanej cene bude vždy pripočítaná DPH stanovená v súlade so všeobecne záväznými právnymi predpismi platnými na území Slovenskej republiky. (Ustanovenie platí, ak je predávajúci platcom DPH)
2. Zmena ceny je možná len z dôvodu zmeny všeobecne záväzného právneho predpisu (napr. zmena sadzby DPH, cla, a pod.).

**Čl. VI.**

**Platobné podmienky a fakturácia**

1. Fakturácia sa uskutoční po skončení každého mesiaca s lehotou splatnosti faktúry 30 dní odo dňa doručenia faktúry. Vystavené mesačné faktúry predávajúcim musia obsahovať náležitosti daňového dokladu podľa platnej legislatívy SR pre dané obdobie a špecifikáciu fakturovanej ceny dodanej služby. Špecifikácia bude pozostávať z rozpisu dodaných položiek predmetu dohody za fakturované obdobie priamo na faktúre.
2. Dohodnutú cenu za dodaný tovar, vrátane DPH, (ak je dodávateľ platcom DPH) kupujúci uhradí predávajúcemu formou prevodného príkazu na základe predložených faktúr s lehotou splatnosti 30 dní odo dňa ich prijatia. Faktúry musia obsahovať náležitosti daňového dokladu podľa platnej legislatívy SR pre dané obdobie a špecifikáciu fakturovanej ceny dodanej služby a povinné prílohy. V prípade, že doručená faktúra nebude obsahovať predpísané zákonné náležitosti alebo bude obsahovať chybné údaje, prípadne bude chýbať príloha, kupujúci je oprávnený vrátiť takúto faktúru predávajúcemu. Lehota splatnosti v tomto prípade nenastane skôr, než uplynie 30 dní odo dňa prijatia opravenej faktúry. Faktúry možno zasielať poštou na adresu kupujúceho.
3. Právo na zaplatenie dohodnutej zmluvnej ceny vzniká predávajúcemu riadnym a včasným splnením jeho záväzku.
4. V prípade, ak dôjde počas realizácie predmetu dohody k zmene právneho predpisu o dani z pridanej hodnoty, predávajúci uplatní vo faktúre DPH vo výške určenej platným právnym predpisom v čase vzniku daňovej povinnosti.

**Článok VII.**

**Sankcie**

1. Pre prípad nedodržania podmienok poskytnutia služby podľa tejto zmluvy môžu zmluvné strany uplatniť nasledovné sankcie :
2. za omeškanie predávajúceho s dodaním služby zmluvnú pokutu vo výške 0,08 % z hodnoty nedodanej časti služby za každý deň omeškania. Zaplatením zmluvnej pokuty nezaniká nárok kupujúceho na náhradu škody,
3. za omeškanie kupujúceho so zaplatením zmluvnej ceny úrok z omeškania vo výške 0,02% z nezaplatenej ceny za každý deň omeškania.

**Článok VIII.**

**Ukončenie zmluvy**

1. Rámcová dohoda bude uzatvorená na dobu určitú na obdobie 24 mesiacov.

Pred uplynutím doby určitej je možné zmluvu ukončiť:

* Dňom vyčerpania sumy predpokladanej hodnoty za tovar.
* Písomnou dohodou na návrh niektorej zo zmluvných strán k dohodnutému dňu.
* Písomnou výpoveďou z dôvodu porušenia ustanovení zmluvy druhou zmluvnou stranou.

1. Výpovedná lehota pre prípad výpovede je 2 mesiace a začína plynúť prvým dňom od doručenia výpovede druhej zmluvnej strane.
2. V prípade výpovede od zmluvy nemá žiadna zo zmluvných strán právo na náhradu nákladov vynaložených pri plnení predmetu zmluvy. Zmluvné strany si nevracajú vzájomne poskytnuté plnenia, ktoré si na základe zmluvy poskytli do nadobudnutia právnych účinkov odstúpenia, avšak zaväzujú sa vysporiadať vzájomné práva a pohľadávky.

**Článok IX.**

**Odstúpenie od zmluvy**

1. Kupujúci je oprávnený odstúpiť od zmluvy najmä, ak:

* predávajúci dodá tovar, ktorý nezodpovedá dohodnutej kvalite, a to aj napriek písomnému upozorneniu, tým však nie je dotknuté právo a zodpovednosť za závady dodávaného tovaru,
* ak predávajúci vstúpi do likvidácie alebo bude súdom zistený jeho úpadok ,
* v prípade, ak predávajúci predá alebo prenajme svoju organizáciu, zlúči sa s inou spoločnosťou alebo iným spôsobom prevedie práva a povinnosti, vyplývajúce z tejto Rámcovej dohody, na inú osobu,
* bude dodatočne zistené, že predávajúci poskytol objednávateľovi rámci návrhu v obchodnej verejnej súťaži nepravdivé alebo skreslené informácie, ktoré by inak viedli k jeho vylúčeniu alebo by mali za následok iné poradie vyhodnotených výsledkov  obchodnej verejnej súťaže
* bez uvedenia dôvodov.

1. Odstúpenie od zmluvy vyššie uvedeným spôsobom je účinné okamihom doručenia písomného odstúpenia od Rámcovej dohody druhej strane dohody. V dôsledku odstúpenia od tejto dohody nedôjde k zániku nárokov kupujúceho na náhradu za spôsobenú škodu, nárokov zo zmluvných pokút, ani iných ustanovení, ktoré majú trvať aj po ukončení tejto zmluvy.
2. V prípade odstúpenia od zmluvy nemá žiadna zo zmluvných strán právo na náhradu nákladov vynaložených pri plnení predmetu zmluvy. Zmluvné strany si nevracajú vzájomne poskytnuté plnenia, ktoré si na základe zmluvy poskytli do nadobudnutia právnych účinkov odstúpenia, avšak zaväzujú si vysporiadať vzájomné práva a pohľadávky.

**Článok X.**

**Ostatné dohodnuté podmienky**

1. Predávajúci sa zaväzuje, že pri realizáciu predmetu Rámcovej dohody bude dodržiavať príkazy kupujúceho.
2. Predávajúci je zodpovedný po celý čas plnenia za nebezpečenstvo škody na predmete Rámcovej dohody.
3. Predávajúci a kupujúci sa dohodli, že v prípade sporu o hodnotení kvality predmetu dohody budú uznávať závery spôsobilých kvalifikovaných špecialistov alebo posudok súdneho znalca.
4. Kupujúci a ním poverené osoby, je oprávnený priebežne kontrolovať kvalitu akosti dodávky predmetu Rámcovej dohody. Predávajúci je povinný poskytovať potrebnú súčinnosť pri priebežnom zisťovaní objektívneho stavu predmetu plnenia.
5. V prípade, že dodávka bude vykazovať zjavné nedostatky, ktoré svojou povahou bránia riadnemu užívaniu, je kupujúci oprávnený prevziať dodávku až po úplnom odstránení predmetných nedostatkov.
6. Obidve strany sa dohodli, že akékoľvek dôverné informácie, získané počas trvania tejto dohody, sú obchodným tajomstvom a nebudú takého informácie poskytovať tretím osobám alebo iným spôsobom využívať pre iné účely, ako je plnenie tejto Rámcovej dohody.
7. Dohodu je možné zmeniť len písomnými dodatkami potvrdenými oprávnenými zástupcami obidvoch strán dohody. Rámcová dohoda je vyhotovená v štyroch výtlačkoch, pričom každý je považovaný za originál. Každá zo zmluvných strán obdrží dve vyhotovenia.

**Článok XI.**

**Spoločné a záverečné ustanovenia**

Vzťahy z dohody, neupravené v tejto Rámcovej dohode, sa riadia príslušnými ustanoveniami zákona č. 513/1991 Zb. Obchodného zákonníka v znení neskorších predpisov a ostatnými všeobecne záväznými

právnymi predpismi platnými na území Slovenskej republiky.

1. Strany dohody sa zaväzujú zaistiť všetkými možnými prostriedkami, aby nedochádzalo ku korupčným konaniam v rámci obchodných vzťahov. Strany dohody prehlasujú, že zastávajú prístup nulovej tolerancie ku korupcii na všetkých úrovniach a vyžadujú od svojich vlastných zamestnancov a zmluvných partnerov konanie v súlade s protikorupčnými zákonmi.
2. Dodávateľ berie na vedomie, že objednávateľ je povinnou osobou v zmysle zákona č. 211/2000 Z.z. o slobodnom prístupe k informáciám a o zmene a doplnení niektorých zákonov v znení neskorších predpisov a súhlasí so zverejnením Rámcovej dohody na svojej internetovej stránke.
3. Rámcová dohoda nadobúda platnosť dňom jej podpísania oprávnenými zástupcami obidvoch strán dohody a účinnosť dňom nasledujúcim po dni jej zverejnenia na internetovej stránke podľa § 47 a) zákona č. 546/2010 Z.z., ktorým sa dopĺňa zákon č. 40/1964 Zb. Občianskeho zákonníka v znení neskorších predpisov. Strany dohody súhlasia, aby kupujúci zverejnil Rámcovú dohodu podľa § 5 a) a 5 b) zákona č. 211/2000 Z.z. o slobodnom prístupe k informáciám v znení neskorších predpisov.

Prílohy: v zmysle textu

V Žiline dňa ......................2018 V Žiline dňa ........................ 2018

Predávajúci: Kupujúci: Ing. Ján Barienčík, PhD.

konateľ